LISÄTALOUSARVIOESITYS NRO 7 VUODEN 2010 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio /* KOM/2010/0383 lopull. */





[pic] | EUROOPAN KOMISSIO | Bryssel 12.7.2010 KOM(2010)383 lopullinen LISÄTALOUSARVIOESITYS NRO 7VUODEN 2010 YLEISEEN TALOUSARVIOON MENOTAULUKKO PÄÄLUOKITTAINPääluokka III – Komissio LISÄTALOUSARVIOESITYS NRO 7VUODEN 2010 YLEISEEN TALOUSARVIOON MENOTAULUKKO PÄÄLUOKITTAINPääluokka III – Komissio Euroopan komissio ottaa huomioon - Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan, - 17 päivänä joulukuuta 2009 hyväksytyn Euroopan unionin yleisen talousarvion varainhoitovuodeksi 2010[2], - 19 päivänä toukokuuta 2010 hyväksytyn lisätalousarvion nro 1/2010, - 16 päivänä kesäkuuta 2010 hyväksytyn lisätalousarvion nro 2/2010, - lisätalousarvioesitykset nro 2/2010[3], 3/2010[4], 5/2010[5] ja 6/2010[6], ja esittää budjettivallan käyttäjälle lisätalousarvioesityksen nro 7 vuoden 2010 talousarvioon. MUUTOKSET YLEISEEN TULOTAULUKKOON Muutokset yleiseen tulotaulukkoon sekä pääluokittaiseen tulo- ja menotaulukkoon ovat saatavilla Eur-Lexissa (http://eur-lex.europa.eu/budget/www/index-fi.htm). Yleisen tulotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä. PERUSTELUT JOHDANTO Lisätalousarvioesitys nro 7 vuodelle 2010 kattaa uuden alamomentin 01 04 01 03 perustamisen Euroopan unionin takaukselle lainan takaisinmaksusta Euroopan unionin toiminnasta tehdyn sopimuksen, jäljempänä ’SEUT-sopimus’, 122 artiklan 2 kohdan mukaisesti ja vastaavasti uuden momentin 8 0 2 perustamisen tulopuolelle. Tässä vaiheessa ehdotetaan, että maksusitoumusmäärärahojen ja maksumäärärahojen sekä tulojen kohdalle merkitään pro memoria (p.m.). Tarvittaessa komissio esittää tarvittavien määrärahojen ottamista käyttöön määrärahasiirtojen tai lisätalousarvion avulla. Lisätalousarvioesityksellä nro 7/2010 ei ole rahoitusvaikutuksia. RAHOITUSJÄRJESTELMIEN VAKAUS Toukokuun 9 päivänä 2010 neuvosto teki päätöksen kattavasta toimenpidekokonaisuudesta rahoitusvakauden säilyttämiseksi Euroopassa; kokonaisuuteen sisältyy SEUT-sopimuksen 122 artiklan 2 kohtaan perustuva Euroopan rahoituksenvakautusmekanismi. Artiklassa määrätään taloudellisen avun myöntämisestä jäsenvaltioille, joille poikkeukselliset olosuhteet, joihin jäsenvaltio ei voi vaikuttaa, ovat aiheuttaneet vaikeuksia. Mekanismi ei rajoita olemassa olevaa välinettä, jolla euroalueen ulkopuolisille jäsenvaltioille myönnetään keskipitkän ajan maksutasetukea. Tuen myöntämiseksi komissio ottaa lainaa pääomamarkkinoilta tai rahoituslaitoksilta Euroopan unionin puolesta. Komissio voi velvoitteidensa täyttämiseksi velallisten maksukyvyttömyystilanteessa väliaikaisesti taata lainanhoidon käteisvaroillaan. Euroopan yhteisöjen omien varojen järjestelmästä tehdyn päätöksen 2000/597/EY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000 12 artiklaa sovelletaan. Toimenpide voi olla tarpeen ottaa talousarvioon. Velallisen maksukyvyttömyystilanteen jälkeen suorittamat maksut tai ne mahdolliset tulot, jotka johtuvat takaukseen liittyvien oikeuksien soveltamisesta, voi myös olla tarpeen ottaa talousarvioon tuloina. Siksi ehdotetaan, että Euroopan unionin takaus otetaan talousarvioon perustamalla uusi budjettikohta menopuolelle ja vastaava budjettikohta tulopuolelle. Uuden alamomentin 01 04 01 03 ja uuden momentin 8 0 2 kohdalle merkitään pro memoria (p.m.), koska tämä on käytäntönä silloin kun budjettikohdat liittyvät lainanantotapahtumiin, joilla ei ole määrättyä takuurahastoa. Tarvittaessa komissio esittää tarvittavien määrärahojen ottamista käyttöön määrärahasiirtojen tai lisätalousarvion avulla. [1] EYVL L 248, 16.9.2002, s. 1. [2] EUVL L 64, 12.3.2010. [3] KOM(2010) 108. [4] KOM(2010) 149. [5] KOM(2010) 169. [6] KOM(2010) 315.